Ma Ǹtondôbə Zambá wāān mə ngákúlī mína á ńnam Égîptɛn nə tə myǎbad bɔ̌ bəlɔ̌; mə ngáman búg ḿbog wáán, mə bɔ̌ naa mǐ wūlu tə́tə̄lə́. 14Vəda, ngə́ mī bɔ̄ təge ma wóg, təge nyiě mə̄mvéndé máma, 15ngə́ mī dzógē mə̄mvéndé máma á sí mǐ ngawóg mətum máma abé, mǐ búgú óyílí yā mī ngáwé ai ma, 16təge nyiŋ anə́ mə̄mvéndé máma máyi, maa mayǐ fə̄ mína dúgǎn dzam də́dā. Mayi bɔ̌ naa mǐ dzəm kám, mí bɔ̄ŋ ai fíba yǎ ā ndáman mís a bɔ̌ fə̄ nâ mǐ wóg edúdú. Myǎyi bɔ éděn ésíé mə́fúb bídí, miǹzízíŋ myáán émyā myáyī byá dí. 17Mayi mína lúm mvús, miǹzízíŋ myáán mí ngayíd mínā á bītá. Miǹzízíŋ myáán myâyi mína dzóe, mǐ ngatúb, tɔ mod ǎ tsídǎn kig mínā. 18Ngə́ lə́ bɔ̄ hḿ naa, tɔ nálā mǐ bɔ̄ ma məlɔ́, mayi kə ai endə́gə́lə́ dzáán ósū biyɔŋ zamgbál ású míńsə́m myáán. 19Mayi búg mə̄bún yā ngul dzǎn, yób dáán lâyi bɔ yób ékie, sí, sí ǹkóm, 20ngul dzǎn yayi man á zəzə, sí dzāān təge fə vú bīdí, bilé yā ńnam təge fə wúm bibumá. 21Ngə́ myālúman ai ma, təge yə́bə̄ naa myǎvógolo mǎ, mayi mína kúb bíndə́gə́lə́ bísə̄ bílī biyɔŋ zamgbál ású míńsə́m myáán. 22Mayi mína lóm bibibigan bí tsíd yā məfan bí zaa wé bɔ́n báán, bí managa biyə́m byáán, bí tuugi míná a kələ kwí anə́ māl ai məzěn máán máyi lígi təge ai mod.